《朝云》
宋代·姜特立

东坡真天人，万事早超悟。
生死固了然，刀锯不足怖。
方其谪岭海，负瓢歌道路。
此已遗形骸，死埋随到处。
朝云尔何人，从公不忍去。
万里烟瘴深，此岂其羡慕。
当时士大夫，反眼相背负。
孰料祸患中，义行唯妾归。
懿哉配坡公，清名照缣素。
惠州松树林，不是小蛮墓。

作者简介：姜特立[公元？年至一一九二年左右]，字邦杰，浙江丽水人。生年不详，卒于宋光宗绍熙中。以父恩补承信郎。淳熙中，（公元一一八一年左右）累迁福建兵马副都监；擒海贼姜大獠。赵汝愚荐于朝，召见，献诗百篇。除阁门舍人，充太子宫左右春坊。太子即位，除知阁门事。恃恩纵恣，遂夺职。帝颇念旧，复除浙东马步军副总管。宁宗时，官终庆远军节度使。特立工于诗，意境超旷。作有《梅山稿》六卷，续稿十五卷，《直斋书录解题》行于世。